Gedagte vir die dag: Nie alleen nieFoto: pixabay.com Die Here is naby almal wat Hom aanroep, vir almal wat Hom in opregtheid aanroep. (Psalm 145:18) Jy is nie alleen nie. Jy voel dalk alleen. Jy voel dalk vergete. Maar God is steeds by jou. Hy het jou nie in die steek gelaat nie en sal ook nooit. God is naby. Hy is hier. Hy het planne vir jou lewe, want jou lewe is kosbaar vir Hom en behaag Hom. Jou gebede is soet wierook wat vir jou Vader geoffer word, die Groot Ek Is. Die Skepper van die hemel en aarde is bly oor jou. Selfs wanneer jy struikel, sal jy nie val nie, want Hy is by jou. Altyd. Jy is nie alleen nie. Jou Vader wat jou lief-het, verbly Hom in jou geselskap, in jou stem, in die klank van jou lag. Lig dus jou kop op en jubel! Daar is altyd hoop, want God is altyd daar.